lflage/wiki-talks huggingface dataset:
Сӳтсе явасси:Пурисел

message: Амуков
Арнаков
Сардюков
Самарин
Ишмулкин
Ижуков
Шатров
Шамышев
Ямушкин 176.52.78.45 04:25, 30 Авӑн уйӑхӗн 2023 (UTC)
thread_title:  Ялĕнчи Чăваш Хушамачĕсем 

message: Кам çырнă Пурисел тесе??? 176.52.78.45 04:26, 30 Авӑн уйӑхӗн 2023 (UTC)
replies: text: Эсир вандализмпа палăрнă хутшăнавçă. Сире шанмастпăр. Сумлă çăлкуç илсе кăтарт. --Ellodanis5 (сӳтсе явни) 14:28, 30 Авӑн уйӑхӗн 2023 (UTC)

text: Чӑвашла ятсем хӑш чух тӗрлӗрен ҫырнисем тӗл пулаҫҫӗ. Шел те, чӑвашла ҫирӗплетнӗ (вырӑсла ҫирӗплетеҫҫӗ пулсан, чӑвашла ку тӗлӗшпе ӗҫе тумаҫҫӗ)  ятсем ҫук. Ҫавна май ытларах чухне — вӑл е ку ҫӑлкуҫра ҫырнипе усӑ курма тивет. Тӗслӗхрен, Чӑваш Республикинчисем валли — Чӑваш энциклопедийӗнче усӑ курнӑ вариант. Ыттисене вара хӑлӑпра (скобкӑра) илсе памалла. Тӗслӗх пек: Советски (Шӑмат) /кунта сӑмах Етӗрне районӗнчи ял пирки/. Е тепӗр тӗслӗх: Анаткас (Анаткас Чарпуҫ) /кунта Канаш районӗнчи ял пирки/. Николай Плотников (ыйтса пĕлĕр) 08:50, 2 Юпа уйӑхӗн 2023 (UTC)
thread_title:  Ял ячĕ Парăсел
Сӳтсе явасси:Хурату

message: Мӗншӗн тесен Хурату тесен никам та ӑнланмӗ! Кирлӗ мар япаласене чӑвашлатмалла мар. Википедипе халӑх усӑ курмалла, ӑнланмалла мар чӑвашла ҫырса тухнипе мар мухтанмалала. Николай Плотников (ыйтса пĕлĕр) 07:15, 30 Авӑн уйӑхӗн 2023 (UTC)
replies: text: @PCode нумай чӗлхесенче ку ҫӗршыв ятне куҫарса параҫҫӗ. Ҫавӑнпа эпир те куҫаратпӑр. Чӑвашла калаҫакан кашни ҫын ку мӗне пӗлтернине ӑнланма пултарать. Пирӗн чӗлхе пуян. Шухӑшлатӑп! Max Tenche (сӳтсе явни) 19:53, 30 Юпа уйӑхӗн 2023 (UTC)
replies: text: :Хурату мӗн икенне ыйт-ха ахаль ҫынран. Пӗр-пӗр ту ячӗ пуль тесе шутлӗҫ. «Шурӑ ту», «Ылттӑнту» (Алтай ҫапла пулса тӑнӑ) евӗр. Ку ҫӗршыва таҫта та Чӑваш Республикинче «Черногори» пек пӗлеҫҫӗ. Мӗн тӑвӑн, ҫапла пирӗн чӗлхене вӑл кӗнӗ. Енчен те «Хурату» тенипе Чӑваш Республикинче усӑ курнӑ пулсан — пӗр сӑмах та каламан пулӑттӑм. «Хурату» тенине курсан хам эп пӗр-пӗр Алтай таврашӗнчи ту пуль тесе шутларӑм. Ҫук, иккен, Черногорине ҫапла шаплаттарса ҫырса хунӑ… Николай Плотников (ыйтса пĕлĕр) 17:15, 31 Юпа уйӑхӗн 2023 (UTC)
*«Ахаль çын» Шупашкар е Çĕрпÿ мĕнне те питех пĕлсех каймасть. --Ellodanis5 (сӳтсе явни) 20:32, 31 Юпа уйӑхӗн 2023 (UTC)
thread_title:  Ятне Черногори ҫине улӑштармалла 

message: Куçармалла мар, ят ăсталамалла Ellodanis5 (сӳтсе явни) 20:51, 30 Юпа уйӑхӗн 2023 (UTC)
replies: text: Пурте ӑнланакан ятпа усӑ курмалла кӑна. Мӗн тума ят ӑсталамалла? Вырӑсла ан пултӑр тесе кӑна вӗт! Пинӗмӗш хут калатӑп: Википеди чӑвашла ӑнланмалла япала пулмалла! Чӑваш сӑмахӗсен купи мар. Википедипе усӑ курмалла, вӑл «ав, пирӗн ун пек япала пур!» темелӗх усӑ курӑнмасӑр йӑваланса выртмалла мар. Николай Плотников (ыйтса пĕлĕр) 17:18, 31 Юпа уйӑхӗн 2023 (UTC)
«Пурте ăнланакан» тени вăл вырăсла çеç калаçма чĕнсе каланине пĕлтерет --Ellodanis5 (сӳтсе явни) 20:27, 31 Юпа уйӑхӗн 2023 (UTC)

text: Эп «вырӑслине» темен-ҫке. «Пурте ӑнланакан» тенӗ. Мӗн тӑвӑн, эпир Раҫҫей тулашӗнче пурӑнмастпӑр. Ҫавна май чӑваш чӗлхинче «Черногори» ҫирӗпленнӗ. «Хурату патшалӑхӗ» пекки Чӑвашра ҫирӗпленнӗ пулсан эп унпа усӑ курма ыйтнӑ пулӑттӑм. Никам та ӑнланман «Хурату»-сене ҫырсан эпир фактически ҫынсене вырӑсли ҫине куҫма хистетпӗр. Николай Плотников (ыйтса пĕлĕр) 08:53, 1 Чӳк уйӑхӗн 2023 (UTC)
thread_title:  «Куçармалла» мар, ят ăсталамалла 

message: Црна-Гора Ellodanis5 (сӳтсе явни) 20:30, 31 Юпа уйӑхӗн 2023 (UTC)
replies: text: Ну, паллах, «Черногори» тени те кайма пултарать. --Ellodanis5 (сӳтсе явни) 06:08, 1 Чӳк уйӑхӗн 2023 (UTC)
thread_title:  Црна-Гора
Сӳтсе явасси:Кăнтăр федераци тăрăхĕ

message: Кашни япалана «тӑрӑх» тесе ят пама май ҫук ӗнтӗ. «Федеральный округа» тахҫанах «федераллӑ округ» тесе куҫараҫҫӗ. Ҫавна май «Кӑнтӑр федераллӑ округ(ӗ)» ят пама сӗнетӗп. Николай Плотников (ыйтса пĕлĕр) 07:32, 30 Авӑн уйӑхӗн 2023 (UTC)
thread_title:  Ячӗ
Википеди сӳтсе явмалли:Йĕркесемпе кăтартусем

message: Чӑваш википедийӗнче ман шутпа тахҫанах йӗрке тума вӑхӑт. Атьӑр тӗп никӗсе тата хушма ӗҫ йӗркисене палӑртар. Пуҫламӑшне хатӗрлерӗм.  Николай Плотников (ыйтса пĕлĕр) 07:58, 30 Авӑн уйӑхӗн 2023 (UTC)
replies: text: Тӗрӗс шухӑш. Йӗрке тумаллах.

text: Ман шутпа, чи тӗпписенчен пулмалла:

text: # хальхи чӑваш тӗрӗс ҫыру йӗркине пӑхӑнни;

text: # тӗрӗс чӑваш сас паллисене, ҫыру паллисене усӑ курасси (ку ӑ, ӗ тата ҫ сас паллисене, вӑрӑм тире, вӑтам тире тата дефис ҫыру паллисене усӑ курнире палӑрать);

text: # ҫӗнӗ сӑмахсене кӗртес умӗн канашласа илесси (те пӗр-пӗр ҫӗрте чат тумалла, тӗсл., Telegram-ра).

text: Пеопл (сӳтсе явни) 09:42, 2023, чӳк, 24 (UTC)
replies: text: :Кам санпа пит канашлас тейĕ-ши? Хăвăнпа ху канашласан кăна. Сăмах пирки, ăна кĕртичченех, епле канашлама пулать? Постфактум çеç çапла тума май пур. --Ellodanis5 (сӳтсе явни) 11:19, 24 Чӳк уйӑхӗн 2023 (UTC)
thread_title:  Ӗҫ йӗрки 

message: Ертӳлӗхсем — ку сӑмах «Руководства» тени-и? Ун пек пулсан каймасть, урӑхла куҫармалла. Николай Плотников (ыйтса пĕлĕр) 08:40, 2 Юпа уйӑхӗн 2023 (UTC)
replies: text: Ерт- тени мĕнне пĕлетĕн вĕт. Тата мĕн кирлĕ? Кашни форма тĕлĕшпе чăмласа памасан та. Çав тымартанах хуть те мĕн ăстала. --Ellodanis5 (сӳтсе явни) 11:15, 24 Чӳк уйӑхӗн 2023 (UTC)
thread_title:  Ертӳлӗхсем? 

message: Икĕ пĕлтерĕш пур: 1)Ертсе пыракан çынсен (персонăсен) ушкăнĕ2)Инструкцисен ушкăнĕ.
Вырăс чĕлхинче çапла пулсан, чăваш чĕлхинче те аплах пулма пултарать Ellodanis5 (сӳтсе явни) 11:26, 24 Чӳк уйӑхӗн 2023 (UTC)
replies: text: @Ellodanis5, аплах пулма пултарать-ха, анчах пулмаллах мар ҫав. Расна чӗлхе, расна палӑрту. Ертӳлӗх тени темле ертсе пыракан орган пек туйӑнать, а эсӗ палӑртнӑ 2-мӗш пӗлтерӗше ерткӗч сӑмахпа паллӑ тумалла пуль. Пӗлкӗч (справочник) сӑмахпа ҫыхӑнтартӑм. Пеопл (сӳтсе явни) 21:39, 24 Чӳк уйӑхӗн 2023 (UTC)
thread_title:  Вырăс чĕлхинчи «руководство»
Сӳтсе явасси:Мухаммет пихампар

message: Мӗнле «Пихампар» тата?  Николай Плотников (ыйтса пĕлĕр) 11:00, 5 Юпа уйӑхӗн 2023 (UTC)
thread_title:  Ят каймасть! 

message: Чăвашсем пророка пихампар темеççĕ Ellodanis5 (сӳтсе явни) 10:32, 6 Юпа уйӑхӗн 2023 (UTC)
thread_title:  Чăвашсем пророка пихампар темеççĕ
Сӳтсе явасси:Куран вырăсла куçарнисем

message: Ку ята сасӑпа чӑвашлатма кирлӗ мар — Куран тесен никам та ӑнланмӗ.  Николай Плотников (ыйтса пĕлĕр) 06:11, 6 Юпа уйӑхӗн 2023 (UTC)
*Ĕç ăнланни е ăнланманнинче мар. Сăлтав çук — çавă çеç.
replies: text: Ӑнланни ҫине ман шутпа пысӑк тимлӗх уйӑрмалла. Википедине усӑ курмалла тумалла-ҫке. Сӑмах купи кӑна пулмалла мар. «Куран» тенине курсан эп ӑна «Кур(ӑнак)ан» пек ӑнлантӑм та — мӗн япали тесе пӑхрӑм. Николай Плотников (ыйтса пĕлĕр) 06:22, 6 Юпа уйӑхӗн 2023 (UTC)
thread_title:  Куран мар, Коран!
Сӳтсе явасси:Хĕрлĕ лапам (Шупашкар)

message: «Площадь» термина Чӑваш чӗлхи комиссийӗ «Тӳрем» тесе куҫарма йышӑннӑччӗ пулас. Николай Плотников (ыйтса пĕлĕр) 06:17, 6 Юпа уйӑхӗн 2023 (UTC)
thread_title:  Хӗрлӗ тӳрем пулмалла
Сӳтсе явасси:Яраплан

message: Вӗҫкӗҫ тӗрӗсрех мар-ши? Пушкӑрт тата тутар чӗлхисенче очкыч, чӑвашла куҫарсан вӗҫкӗҫ пулать. Кун пек тата ӑнланмалларах пулать, ярапланпа танлаштарсан ӗнтӗ. Artem Petrov CHV (сӳтсе явни) 15:45, 6 Юпа уйӑхӗн 2023 (UTC)
replies: text: Вĕçкĕç тесе нихçан та каламан. Каласан — авторла тап-таса неологизм пулать. Кирлех-ши? Яраплан мĕнрен начар? Асаттесем çапла каланă вĕт. --Ellodanis5 (сӳтсе явни) 09:05, 7 Юпа уйӑхӗн 2023 (UTC)
thread_title:  Яраплан 

message: Ман шутпа «самолет» хӑвармалла. Шел те, ни яропланӗ, ни вӗҫкӗҫӗ чӗлхене вырнаҫаймаҫҫӗ.  Николай Плотников (ыйтса пĕлĕр) 05:54, 9 Юпа уйӑхӗн 2023 (UTC)
replies: text: Яроплан мар, яраплан. Чĕлхене вырнаçнă, çавăнпа çапла каланă. Вырнаçайман пулсан, каламан та пулĕччĕç. Пăхатпăр ытти чĕлхесене: акăлчанла Airplane (Эаплейн). Самолёт — варваризм. Сăмахран, унта чат чăваш самахĕсенче çук ё пур. Яраплан вăл гидроплан, экраноплан, параплан тата ытти çавнашкал сăмахсемпе юнашар тĕрать. Хăр тăлăх мар. https://chuvash.org/lib/haylav/3421.html --Ellodanis5 (сӳтсе явни) 06:19, 9 Юпа уйӑхӗн 2023 (UTC)
replies: text: :Эпӗ ҫакна пит аван ӑнланатӑп. «Ярапланпа» никам та усӑ курмасть. Эп ҫавӑн пирки. Калӑпӑр, «Чӑваш халах сайтӗнче» машина вырӑнне «урапа» усӑ курса пӑхрӑмӑр — халӑх йышӑнмасть. Ярапланпа та ҫавӑн пекех. Ҫавӑнпа та, «самолет», «вертолет» сӑмахсене тӗкӗнмесен те пуль тетӗп.  Николай Плотников (ыйтса пĕлĕр) 06:28, 9 Юпа уйӑхӗн 2023 (UTC)
replies: text: ::Ну, калăпăр, çынсем «пушар страшнăй япала, ăна тушшич тумалла» теççĕ пулсан, çавна пирĕн саккуна кĕртмелле-и? --Ellodanis5 (сӳтсе явни) 06:46, 9 Юпа уйӑхӗн 2023 (UTC)
replies: text: :::Таҫта та виҫеллӗ пулмалла. Пӗр крайноҫран тепӗр крайноҫа куҫмалла мар. Николай Плотников (ыйтса пĕлĕр) 07:52, 9 Юпа уйӑхӗн 2023 (UTC)
* https://www.youtube.com/watch?v=xxqUlepH_z0 --Ellodanis5 (сӳтсе явни) 06:27, 9 Юпа уйӑхӗн 2023 (UTC)

text: Халь ятарласа пӑхрӑм та — пустуях куляннӑ иккен. Вырӑсла Аэропланӗпе Самолечӗ пӗр статьярах иккен. Анчах ҫавах ку тӗслӗх кӑтартса парать: тем тесен те пӗр термин ҫирӗпленет. Аэропланӗ кивӗ сӑмах шайне куҫнӑ. Николай Плотников (ыйтса пĕлĕр) 08:00, 9 Юпа уйӑхӗн 2023 (UTC)
replies: text: :Николай Плотников эпӗ сана ӑнлантӑм, анчах ҫуррипе вырӑсла, ҫуррипе чӑвашла килте калаҫӑн, пире кунта пустуй вырӑслатни кирлӗ мар. Artem Petrov CHV (сӳтсе явни) 14:26, 9 Юпа уйӑхӗн 2023 (UTC)
replies: text: ::Аргумент ҫук-тӑк… эп ҫурма чӑвашла ҫурма вырӑсла калаҫап иккен, чӑваш халӑхне вырӑслатассишӗн тӑрӑшатӑп. Тавах. Юрӗ эсир пур... Эпӗ чӑваш халӑхне вырӑслатасран сыхлатӑр... Википедипе пурте усӑ курнӑ пулсан эпӗ пӗр сӑмах та чӗнмен пулӑттӑм. Шел те ку апла мар.  Николай Плотников (ыйтса пĕлĕр) 16:46, 9 Юпа уйӑхӗн 2023 (UTC)
thread_title:  Аэроплан мӗнле пулӗ?
Сӳтсе явасси:Украинăри ислам

message: Дискус хыҫҫӑн Украина ҫырма калаҫса татӑлтӑмӑр-ҫке, Украинă мар. Artem Petrov CHV (сӳтсе явни) 15:57, 6 Юпа уйӑхӗн 2023 (UTC)
replies: text: «Украинӑри» — кунта ҫавӑн пек пулмалла, тӗрӗсех. Николай Плотников (ыйтса пĕлĕр) 05:56, 9 Юпа уйӑхӗн 2023 (UTC)
thread_title:  Украина
Сӳтсе явасси:Аббас йӑхӗ

message: Ку тата мĕн мерекки? Ellodanis5 (сӳтсе явни) 15:07, 8 Юпа уйӑхӗн 2023 (UTC)

message: Чӑвашла ӗнтӗ «Аббассем» пулмалла. Йӑх ячӗпе палӑртнӑ чухне «йӑх» ятне палӑртмаҫҫӗ: пӑлхарсем, сӑварсем, тата ыттисем. Кунта ҫавах та пуҫ пулса тӑракан йӑх пирки сӑмах, ҫавӑнпа хӑварас терӗм. Николай Плотников (ыйтса пĕлĕр) 10:25, 12 Юпа уйӑхӗн 2023 (UTC)
thread_title:  Чӑвашла 

message: Кун пек калаймастăн. Чингисхан тăхăмĕсене, калăпăр, чингизид теççĕ. Ку вăл — меллĕ термин. Ellodanis5 (сӳтсе явни) 11:33, 12 Юпа уйӑхӗн 2023 (UTC)
replies: text: Апла та тӗрӗс. Ҫавӑнпа калатӑп та Терминсене сӳтсе явмалли вырӑн кирлӗ, Википедире усӑ курма суйламашкӑн. Викисӑмахсар каймасть. Николай Плотников (ыйтса пĕлĕр) 12:13, 12 Юпа уйӑхӗн 2023 (UTC)
replies: text: :Аббасид — сайра усă куракан термин. Çавăнпа кунта епле çырмалли пирки пит калаçасах килмест. Анчах чингизид чингизидах пулмалла. Е тата тимурид тенисем пур (Тмерлан тăхăмĕ). --Ellodanis5 (сӳтсе явни) 13:39, 12 Юпа уйӑхӗн 2023 (UTC)
thread_title:  Кун пек калаймастăн
Сӳтсе явасси:2015 ҫулхи чÿк

message: 2015 ҫулхи чӳк уйӑхӗ пулмалла. Пушӑ статья, кӑларса пеме сӗнетӗп. Николай Плотников (ыйтса пĕлĕр) 05:36, 9 Юпа уйӑхӗн 2023 (UTC)
thread_title:  Ку пӗрре те чӑвашла мар!
Сӳтсе явасси:Ар-Раккă

message: Хальхи орфографипе «Ар-Ракка» пулмалла. Орфографи: пурте килӗшсе татӑлнӑ, пурте пӗрешкел ӑнланмалли ҫыру йӗрки. Ӑна пӑхӑнмаллах.   Николай Плотников (ыйтса пĕлĕр) 05:50, 9 Юпа уйӑхӗн 2023 (UTC)
thread_title:  Хальхи орфографипе ҫырмалла
Сӳтсе явасси:Гильгамеш кăссайĕ

message: Ку ятпа усӑ курнине тупаймарӑм. Чӑвашла ҫак вариант пур: «Сӑмахран, Гильгамеша, Шумер патшине, илер. Унӑн пурнӑҫӗ ҫинчен калакан тӗлӗнмелле халапсем нумай упранса юлнӑ. «Гильгамеш ҫинчен калакан эпосри» халапсенчен пӗринче вӑл вилӗмрен мӗнле хӑтӑлмаллине пӗлес тесе хӑрушӑ ҫулҫӳреве тухса кайни ҫинчен каласа панӑ. Анчах та вӑл ҫавӑн пирки нимӗн те пӗлеймен.» Николай Плотников (ыйтса пĕлĕр) 08:40, 9 Юпа уйӑхӗн 2023 (UTC)
thread_title:  Ят 

message: Ку сӑмах Ашмарин словарӗнче те тӗл пулмасть. Кирлех-ши унашкаллипе усӑ курма? Эпос — сӑвӑллӑ-юрӑллӑ халап. Николай Плотников (ыйтса пĕлĕр) 08:41, 9 Юпа уйӑхӗн 2023 (UTC)
replies: text: Ҫапла май, чӑн чӑвашла калас тесен (ӑнланмалла мар сӑмахсемпе усӑ курмасӑр): «Гильгамеш ҫинчен хывнӑ юрӑ» (кунашкал конструкци час-часах тӗл пулать) пулмалла. Николай Плотников (ыйтса пĕлĕр) 08:42, 9 Юпа уйӑхӗн 2023 (UTC)
thread_title:  Кӑссай 

message: «Кăссай» тени оригиналта та çук. Такам тахăш тĕлте (урăх чĕлхепе) кăссай тенĕ те, халĕ мĕн нушаран пирĕн ун хыççăн каймалла? Эпир авă хамăрăн Улăпа та эпос тетпĕр пулсан, кунта мĕн хăраса тăмалла? Гильгамеш (эпос). Е авалхи эпос. --Ellodanis5 (сӳтсе явни) 08:57, 9 Юпа уйӑхӗн 2023 (UTC)
replies: text: Литературӑри хайлавсен ячӗсене тем тесен те ҫыравҫӑсене памалла ӗнтӗ. Вӗсем илемлӗрех куҫараҫҫӗ. Вӗсен ячӗсене тӳрремӗн куҫарни тӗрӗс ҫул мар. Николай Плотников (ыйтса пĕлĕр) 09:11, 9 Юпа уйӑхӗн 2023 (UTC)
thread_title:  Оригинал
Сӳтсе явасси:Уйăх (Çĕр çулташĕ)

message: Ҫулташ = ҫула пӗрле тухнӑ ҫын. Ҫавна май кунта вӑл пач каймасть. Вырӑнсӑр. Тӗнче уҫлӑхӗнчи унашкал япаласем валли «Уҫлӑхташ» термин сӗннӗччӗ. Унсӑр пуҫне «Ҫӗр уҫлӑхташӗ» ҫителӗксӗр пуль. Планета ячӗ чӑвашла «Ҫӗр чӑмӑрӗ», ҫавна май «Ҫӗр чӑмӑрӗн уҫлӑхташӗ» теме сӗнетӗп. Николай Плотников (ыйтса пĕлĕр) 09:07, 9 Юпа уйӑхӗн 2023 (UTC)
thread_title:  Ҫулташ? 

message: : Халь вара çав -таш аффикс еплерех «ĕçленине» пăхса тухар. Пĕр ретре тăраакан ăнлавсем пур: Пĕрремĕш Чăваш,  Иккĕмĕш Чăваш,  Виçĕмĕш Чăваш,  Тăваттăмĕш Чăваш, .... Камсем вĕсем? Йăхташсем. Вĕсене мĕн пĕрлештерсе тăрать? Пĕрлештерекенни — йăх. Пĕр йăх.
Ентеш тенинче ен пĕрлештерет. Пĕр ен. Пĕр енрен. Пĕр енри çынсем.  --Ellodanis5 (сӳтсе явни) 23:41, 24 Раштав уйӑхӗн 2023 (UTC)
replies: text: Спутниксене мĕн пĕрлештерет? Уçлăх-и? Çук, вăл мар. Ытлашши анлă ăнлав. Тĕнчере мĕн пурри — пурте уçлăхра. Спутниксем çеç мар. --Ellodanis5 (сӳтсе явни) 23:41, 24 Раштав уйӑхӗн 2023 (UTC)

text: Эппин мĕн пĕрлештерет-ха спутниксене? Вĕсене çул çеç пĕрлештерме пултарать. Пысăкрах ĕскерĕн çулĕ.  Пурте вĕсем пысăкрах ĕскер тавра çаврăнаççĕ. Кашни хăйĕн орбитипе, анчах хайхи ĕçкер тавра. Çав вăхăтрах вĕсем леш пысăк ĕскертен хăпмаççĕ. Тĕнче уçлăхĕн талккăшĕнче Çĕр чăмăрĕ ăçталла каять, Уйăх та çавăнталлах талпăнать. Вăл, тавра çаврăнть, çавăнпа пĕрлех,  Çĕртен хăпса пач урăх еннелле пăрăнса кайма пултараймасть. Çавăнпа Уйăх — Çĕрĕн çулташĕ. Уйрăлми çулташ. Çĕр тавра çаврăнкана космос карапĕсем те — Çĕрĕн çулташĕсем. Çĕр тавра вĕçеççĕ, анчах унран хăпмаççĕ. --Ellodanis5 (сӳтсе явни) 23:41, 24 Раштав уйӑхӗн 2023 (UTC)
* Çĕрĕн спутникĕсене (чăннине тата юриллисене) Çĕрĕн çулĕ пĕрлештерет (Çĕр, паллă ĕнтĕ, Хĕвел тавра çаврăнать). Марс спутникĕсене Марс çулĕ пĕрлештерет. Юпитер спутникĕсене Юпитер çулĕ çулĕ пĕрлештерет. Тата ытти те. --Ellodanis5 (сӳтсе явни) 04:48, 25 Раштав уйӑхӗн 2023 (UTC)
* Ют çĕршывсенче сателлит теççĕ. Авалхи Римра вăл сăмах ÿт сыхлавçине пĕлтернĕ. «Ӳт» (Хуçа) ăçта — унăн сыхлавçи те çавăнта. Ялан çумра, ялан сыхлать. --Ellodanis5 (сӳтсе явни) 04:48, 25 Раштав уйӑхӗн 2023 (UTC)
thread_title:  Уйăх уçлăхра Çĕрпе пĕрле (çулташ пулса) куçать
Сӳтсе явасси:Сахăрлă диабет

message: Чӑвашла словарьсенче таҫта та: сахӑр диабечӗ. Тата «сахӑр чирӗ» туни пур. «Сахӑрлӑ диабет» тени йӑнӑш. Тӗрӗс ят пама сӗнетӗп. Николай Плотников (ыйтса пĕлĕр) 12:25, 9 Юпа уйӑхӗн 2023 (UTC)
replies: text: Сахăр диабечĕ, Сахăрлă диабет, Сахăрла диабет — çаканашкал уйрăмлăхсене ниепле те алла илейместпĕр-ха. --Ellodanis5 (сӳтсе явни) 13:04, 9 Юпа уйӑхӗн 2023 (UTC)
thread_title:  Ячӗ 

message: Кунта сахăрла диабет пулмалла. Ellodanis5 (сӳтсе явни) 07:41, 10 Юпа уйӑхӗн 2023 (UTC)
replies: text: Мӗншӗн? Пурте «Сахӑр диабечӗ» терминпа усӑ кураҫҫӗ. Хатӗр, пурте усӑ кураканни, пур чухне мӗн валли ҫӗннине шутласа кӑлармалла? Ӑнланмалла ан пултӑр тесе-им? Николай Плотников (ыйтса пĕлĕр) 10:17, 10 Юпа уйӑхӗн 2023 (UTC)
replies: text: :Кунта сирӗнпе пӗтӗмпех килӗшетӗп. Artem Petrov CHV (сӳтсе явни) 12:31, 10 Юпа уйӑхӗн 2023 (UTC)

text: :Çĕнни кунта ним те çук. --Ellodanis5 (сӳтсе явни) 12:54, 10 Юпа уйӑхӗн 2023 (UTC)
thread_title:  Сахăрла диабет
Сӳтсе явасси:Ӳрьяхула

message: Кунашкал асӑнни пур-и? Ҫук пулсан усӑ курмалла мар пуль. Тата кун пек ҫырни нимӗнле чӑваш чӗлхи саккунӗсене те пӑхӑнмасть. Чӑвашсем нимӗнле те ун пек калама пултараймаҫҫӗ. Ма пӗлмесӗр аппаланас? Николай Плотников (ыйтса пĕлĕр) 16:28, 9 Юпа уйӑхӗн 2023 (UTC)
thread_title:  Ӳрьяхула
Сӳтсе явасси:Электромагнитла хире-хирĕç вăйăм

message: Ҫапла терминлама сӗнетӗп: «Электромагнитлӑ хире-хирӗҫле ҫыхӑну». Выр. взаимодействие «хире-хирĕç çыхăнни, пĕр-пĕринпе çыхăнни» куҫнине шута илнӗ май. Николай Плотников (ыйтса пĕлĕр) 11:34, 10 Юпа уйӑхӗн 2023 (UTC)
replies: text: Сильное тата «слабое взаимодействие» валли «хире-хирӗҫле ҫыхӑну»-па усӑ курни термин чӑвашларах пулнӑ пек туйӑнать: Вӑйлӑ хире-хирӗҫле ҫыхӑну. Николай Плотников (ыйтса пĕлĕр) 11:44, 10 Юпа уйӑхӗн 2023 (UTC)
replies: text: :Математикăра тата физикăра унашкал «выляма» юрамасть. Пĕлтерĕш улшăнать те пачах урăх япала пулса тухать. Ытти наукăсенче çавах вăл. --Ellodanis5 (сӳтсе явни) 11:46, 10 Юпа уйӑхӗн 2023 (UTC)
replies: text: ::Мана терминсем пирки вӗрентме кирлӗ мар ӗнтӗ. Эпӗ Дектяревпа тачӑ ҫыхӑнатӑп, ҫавна май термин «вылямалла» марри пирки лайӑх пӗлетӗп. Ҫавах та вырӑссем хыҫҫӑн каймалла мар пуль тетӗп. Май ҫитнӗ таран чӑвашла конструкцисемпе йӗркелемелле. Эсир чӑваш сӑмахӗсемпе ҫырнӑ вырӑс Википедине тумастпӑр-ҫке, чӑвашлине тӑватпӑр. Николай Плотников (ыйтса пĕлĕр) 12:04, 10 Юпа уйӑхӗн 2023 (UTC)
replies: text: :::Физикăра вăй (сила) тата вăйăм (действие) — тĕрлĕ ăнлавсем. Пĕр япалах мар темелле. Çыхăну вăл татах темскер урăххи. --Ellodanis5 (сӳтсе явни) 12:07, 10 Юпа уйӑхӗн 2023 (UTC)
replies: text: ::::Вӑйӑм = усилие (влияние, авторитет). «Действие» мар. «Витӗм кӳни» тепӗр май. Николай Плотников (ыйтса пĕлĕр) 12:28, 10 Юпа уйӑхӗн 2023 (UTC)

text: ::::Скворцовӑн словарьне пӑхрӑм: взаимодействие = пӗр-пӗрне пулӑшса (хире-хирӗҫ ҫыхӑнса, пӗрле) ӗҫлени. Антонимӗ «противодействие» = хирӗҫ тӑни, хирӗҫле ӗҫлени. Николай Плотников (ыйтса пĕлĕр) 12:36, 10 Юпа уйӑхӗн 2023 (UTC)
replies: text: :::::Аха, Скворцов чăвашла  физика учебникĕ çырнă та унпа шкулсенче ачасене вĕрентнĕ имĕш. --Ellodanis5 (сӳтсе явни) 12:52, 10 Юпа уйӑхӗн 2023 (UTC)
thread_title:  Термин
Категорине сӳтсе явмалли:Удмурти Республикин хулисем

message: Тӗрӗс «Удмурт Республики» — ку ят йӑнӑш Николай Плотников (ыйтса пĕлĕр) 13:48, 10 Юпа уйӑхӗн 2023 (UTC)
thread_title:  кӑларса пемелле
Сӳтсе явасси:Ĕнентерӳ (математика)

message: Ку термина «Ҫирӗплетӳ» тесе куҫарнӑ. Словарьсенче вӑл ҫапла. Тӗслӗх. Ҫавна май словарьте пур терминпа усӑ курма сӗнетӗп. Николай Плотников (ыйтса пĕлĕр) 17:39, 10 Юпа уйӑхӗн 2023 (UTC)
* Словарьсенче ĕнетерÿ сăмах та пур. Çирĕплетÿ каймасть. Мĕншĕн тесен унăн специфики пур. Специфика вара кунта кирлĕ мар. --Ellodanis5 (сӳтсе явни) 06:11, 11 Юпа уйӑхӗн 2023 (UTC)
*:Кунта та каллех хӑвӑннех перетӗн. Скворцов вара, сан шутупа, санран айванрах пулнӑ, чӑвашла санран япӑхрах пӗлнӗ. Ӗнентерӳ сӑмах ун пуҫне пырса кӗмен… Тӗрӗс маррине суйланӑ. Ҫапла-и? Ачи эс айван мар-ҫке. Нивушлӗ ҫакӑн пек ыйтусем пуҫна пырса кӗмеҫҫӗ? Е чӑн та хӑвна ыттисенчен ӑслӑрах тесе шутлатӑн? Эпӗ хама ун пек шутламастӑп.  Николай Плотников (ыйтса пĕлĕр) 08:42, 11 Юпа уйӑхӗн 2023 (UTC)
replies: text: ::Ну мĕн хăрушши пур ĕнентерÿ тенинче? Ху каалашле, пурте пĕтĕмпех тата кашнине (чĕлхе управçине) ăнланмалла. --Ellodanis5 (сӳтсе явни) 08:48, 11 Юпа уйӑхӗн 2023 (UTC)
thread_title:  Термин 

message: Ĕнентерÿ  вăл çирĕплетни çеç мар. «Çирĕплетекен» çын чуххăмла та пеме пултарать. Ура тапса, пуçа ухса (с). Ĕнентерÿ вара ятарлă правилăсемпе пулса пырать. Çавна математикăлла логика теççĕ. Карланкăпа е ытти çавнашкал меслетпе  «çирĕплетни» ĕнентерÿ пулмасть. Ellodanis5 (сӳтсе явни) 08:55, 11 Юпа уйӑхӗн 2023 (UTC)
replies: text: Вӑт чӑн та, мӗн каласшӑн пулнине ху ӑнлантӑн-ши? Ку икӗ термина пайлас пулсан эп ҫапла пайланӑ пулӑттӑм: ӗнентер — фактсем ҫине таянмасӑр; ҫирӗплет — фактсем ҫине таянса. Ӗнентер — «ӗнен» ӗҫхӗлтен пулнӑ. Ҫирӗплет — «ҫирӗп» паллӑ ятӗнчен («ҫирӗп ту» ӑнлантару йӗркелесе). Доказательство валли хӑшӗ лайӑхрах каять? //ҫакна йӑлт словарьсене пӑхмасӑр ҫыртӑм. Ҫавна май ҫирӗплетейместӗп. Ҫирӗплетмелел пулсан — пӑхса илейретӗп…  Николай Плотников (ыйтса пĕлĕр) 09:58, 11 Юпа уйӑхӗн 2023 (UTC)

text: Ĕнентерÿ вăл — процесс, çирĕплетÿ — пат! касса татни. --Ellodanis5 (сӳтсе явни) 10:47, 11 Юпа уйӑхӗн 2023 (UTC)
thread_title:  Ĕнентерÿ тата Çирĕплетÿ
Сӳтсе явасси:Вут-хĕмлĕ перӳ хĕçпăшалĕ

message: Ку термина валли тахҫанах чӑвашлине хатӗрленӗ: Вутпа перекен хӗҫ-пӑшал. Улӑштарма ыйтатӑп. Николай Плотников (ыйтса пĕлĕр) 18:24, 10 Юпа уйӑхӗн 2023 (UTC)
*Ну, хатĕрленĕ пултăр. Анчах та вăл кунтинчен хăш енĕпе лайăхрах? Мĕнле приципла уйрăмлăх пур? --Ellodanis5 (сӳтсе явни) 06:08, 11 Юпа уйӑхӗн 2023 (UTC)
*:Мӗншӗн тесен чӑвашларах. «Вут-хĕмлĕ перӳ хĕçпăшалĕ» — кунта йӑлт вырӑсла конструкци. Вырӑсла текста чӑваш сӑмахӗсемпе вулани. Ну, чӑвашла мар! Пӗрре те! Эп эсӗ хатӗрленӗ кашни термин тӗлӗшпе тавлашмастӑп-ҫке (Кашни пайра пулмалли 1000 статьян таблицине хатӗрленӗ май ӗнер 200 ытла пӑхса тухрӑм). Йӗркеллех пулсан — сӑмах ҫук. Чӑваш чӗлхине вырӑсла конструкцисемпе пӑсмасан аванрах. //эпӗ лайӑхлатасшӑн, эсӗ вара ҫав ӗҫе ҫав тери хирӗҫ тӑратӑн. Йӑлт пӗр сӑлтава пула пулас: эпӗ эсӗ хатӗрленӗ терминсене тиветӗп… Николай Плотников (ыйтса пĕлĕр) 08:48, 11 Юпа уйӑхӗн 2023 (UTC)
thread_title:  Термин
Сӳтсе явасси:Телекурăм

message: «Телекурав» термин ҫирӗпленнӗ. Унпа ытларах усӑ кураҫҫӗ. Николай Плотников (ыйтса пĕлĕр) 13:25, 11 Юпа уйӑхӗн 2023 (UTC)
thread_title:  Телекурӑм
Сӳтсе явасси:Классикăлла мусăк

message: Чӑвашла «классикла» пулмалла. «-ла»-па ытларах ҫакӑн чухне усӑ курмалла: ят хушшинче «евӗр», «йышши» сӑмах кӗртме май пулсан. «Классик пек мусӑк».  Николай Плотников (ыйтса пĕлĕр) 13:32, 11 Юпа уйӑхӗн 2023 (UTC)
replies: text: Классик вăл — çын. Классика — пулăм. Икĕ сăмахĕ те варваризмсем. Ку варваризмсенчен хăтăлмалли майсем курăнмаççĕ. Çавăнпа вĕсене «чăтмах» тивет. Вĕсем çумне аффикссем те хушăнма пултараççĕ. Чăмăрла улма, чăвашла кĕнеке, саккăрла ташă, вĕтĕлле ташă, Ленинла комсомол, Сталинла Конституци тенисене илтмен-им? «Сталинла ӗҫе ӗҫлетпӗр,. Кӗрешетпӗр Сталинла....» —  https://сувары.рф/ru/node/1402 --Ellodanis5 (сӳтсе явни) 06:45, 12 Юпа уйӑхӗн 2023 (UTC) 
*Енчен те эпир «чăвашла кĕнеке» тетпĕр пулсан, ку вăл «чăваш пек кĕнеке», «чăваш евĕр кĕнеке», «чăваш йышши кĕнеке» тенисене мар пĕлтерет. --Ellodanis5 (сӳтсе явни) 07:42, 12 Юпа уйӑхӗн 2023 (UTC)
*Кунта классикла мар, классикăлла пулмалла. --Ellodanis5 (сӳтсе явни) 07:45, 12 Юпа уйӑхӗн 2023 (UTC)
*:Вӑт кунта та хӑвна чи чаплӑ чӗлхеҫӗ пек тытатӑн… Скворцов пеккисем санран пин хут лексикӑна япӑх ӑнланнӑ ӗнтӗ.  Николай Плотников (ыйтса пĕлĕр) 08:23, 12 Юпа уйӑхӗн 2023 (UTC)
replies: text: ::Скворцов ман тус, анчах та чăнлăх хаклăрах. Скворцов вăл вилнĕ. унран халь тин ыйтса пĕлейместĕн. Анчах виличчен Виноградовсемпе Андреевсене хирĕç тăчĕ. Юлашки сывлăш тухичченех. --Ellodanis5 (сӳтсе явни) 11:36, 12 Юпа уйӑхӗн 2023 (UTC)
thread_title:  Классикла
Сӳтсе явасси:Рок мусăкĕ

message: Дефиспа чӑвашла ытларах чухне мӑшӑр е хутлӑ сӑмахсене ҫыраҫҫӗ. Чӑвашла каласах тесен «Рок мусӑкӗ» (Рок музыки) темелле. //эсир вӗт-ха вырӑс чӗлхинчен хӑпасшӑн, апла пулсан вырӑс конструкцийӗпе усӑ курмалла мар. Чӑвашла тумалла: Рок мусӑкӗ. Николай Плотников (ыйтса пĕлĕр) 13:36, 11 Юпа уйӑхӗн 2023 (UTC)
thread_title:  Дефис кирлӗ мар
Сӳтсе явасси:Чуллă ĕмĕр

message: Скворцов ку термина «Чул самани» тесе куҫарнӑ. «Эпоха» ӑнлава чӑн та «ӗмӗр» пек куҫармалла мар пуль, ытларах «тапхӑр», «самана» каяҫҫӗ пуль. Николай Плотников (ыйтса пĕлĕр) 09:52, 12 Юпа уйӑхӗн 2023 (UTC)
thread_title:  Чул самани 

message: Ку термина «Чуллӑ ӗмӗр» тенӗ, ыттисене вара «Тимӗр ӗмӗрӗ», «Бронза ӗмӗрӗ». «Самана» е «Тапхӑр» усӑ курас килмест пулин те пӗр пек хатӗрлесе «чул ӗмӗрӗ» ҫине улӑштармалла пуль (кун пек тӗрӗсрех). «Чуллӑ ӗмӗр» ӗмӗр чулланнӑ пек ӑнлантарма пултарать. Николай Плотников (ыйтса пĕлĕр) 09:57, 12 Юпа уйӑхӗн 2023 (UTC)
*Чул ĕмĕрĕ. --Ellodanis5 (сӳтсе явни) 13:42, 12 Юпа уйӑхӗн 2023 (UTC)
thread_title:  Пӗрпеклетмелле